cyanic-selkie/wikianc huggingface dataset:
Relioun vun de Kelten
Quellen iwwer déi Relioun
Déi keltesch Relioun hat eng Eegenaart, déi deenen anere Vëlker (ausser de Germanen, déi bal d'selwecht strukturéiert waren) ongewinnt war. Den Druidentum war reng mythologesch ugeluecht an huet d'Naturwiesen, d'Naturrecht, d'Gëtter, d'Mënschen, d'Déiren an déi organesch a mineralesch Ëmwelt enk matenee verbonnen, souzesoen ontrennbar aneneen agebonnen. Dat Sakraalt gouf vum Profane guer net getrennt. Béid Aspekter hunn zesummen déi keltesch Liewensbetruechtung an -astellung duergestallt. Als Ganzt huet sech de keltesche Glawen aus hirer astrologescher Siicht u Sonn- a Moundfester manifestéiert, dem sougenannte keltesche Joreskrees, an deem quasi alles integréiert war.
Obwuel si u vill Gëtter gegleeft hunn, haten d'Kelten iwwer allegueren nach ee méi héijen: den Ur-Druid. Dësen Ur-Druid stellt déi eng villfälteg an onnennbar Gottheet duer, déi vun Ufank un do war an déi ëmmer an Entwécklung bleift, also net definitiv ass, mä wandelbar. Zou dëser metaphysescher Ur-Gottheet huet sech eng méi naturorientéiert Gottheet gesellt: "Terra mater" oder "Magna mater", d'Äerd als Mamm vun allen an allem. Déi zwou Divinitéite goufe symbolesch verbonnen an zesummegehale vun engem Bam, am Prinzip vun enger Eech (e wichtege keltesche Symbol), dem Liewensbam. Duerch hir Äscht huet si de metaphysechen Ur-Druid iwwer hire Stamm an hir Wuerzele mat der Erdmamm verbonnen: nom Prinzip "uewe wéi ënnen". Do ass en direkten Hiwäis op eng Trinitéit, déi een ënner anerem souwuel an der aler Ur-Gnosis wéi och an der chrëschtlecher Relioun erëmbegéint.
Welten
Bei hinne gouf et näischt, wat een direkt mat Himmel an Häll hätt vergläiche kënnen. Hir Sphäre waren anescht agedeelt an net sou polariséieret wéi am Chrëschtentum. Si haten eng "dëssäiteg Welt" an eng "déisäiteg Welt", mä déi zwou Welte waren net vunenee getrennt a stoungen och net an Oppositioun. Déi déisäiteg Welt war ëmmer present an der dëssäiteger Welt (an ëmgekéiert) An der Mythologie gëtt dat bildlech sou duergestallt, datt de Kelten hir Druiden, hir Helden a verdéngten Zaldoten zu jiddwer Moment konnten tëscht deene Welten hin an hier goen. Si hunn an der déisäiteger Welt geeschteg a kierperlech Kraaft recuperéiert a sech gerengegt, eng Aart vu Katharsis (dat gëtt allegoresch duerch d'Seeche vum Gott Dagda erzielt, dee säi Besuch a senger déisäiteger Welt aus dem magesche Kessel vun den Thuata de Danann - e Kessel, deen ni eidel gouf - gefiddert huet). Seng Visiteuren hu sech mat alen, verstuerwene Frënn getraff, hu gefeiert a sech ameséiert. Den Doud war hinne praktesch onbekannt, op d'mannst hu s en net gefaart an als d'Enn vum Liewe verstan, well si dovun ausgaange sinn, datt si no hirem Ausscheeden aus der dëser Welt an der anerer weidergelieft hunn. An deem Zesummenhank kurséiert nach ëmmer eng Diskussioun, ob een dat Weiderliewe mat Reinkarnatioun gläichstelle kéint, oder ob et eng spezifesch Eegenaart vum keltesche Glawen duerstellt.
(De Kelte gëtt am Zesummenhank mat hirer Relioun och de Glawen un d'Séilewanderung an un d'Reinkarnatioun nogesot. De Glawen un d'Séilewanderung geet aus hire Reesen an déi déisäiteg Welt ervir. De Glawen un d'Reinkarnatioun dogéint ass nach ëmmer Spekulatioun. Engersäits behaapten d'Unhänger vum Pythagoras (oder sengem Uerden) datt hien de Kelten de Gedanke vun der Reinkarnatioun vermëttelt hätt, anerersäits behaapte verschidde Fuerscher, datt d'Kelte bei hire Reesen an Iwwerfäll a Griicheland de Gedanke vun der Reinkarnatioun eréischt dohin exportéiert hätten an datt d'Schoul vum Pythagoras déi Iddi iwwerholl an ausgebaut hätt.)
Deen Austausch goung der Iwwerliwwerung no ëmmer frëndlech hier. Eréischt no der Wierkung vun der Christianiséierung an enger méiglecherweis pejorativer Iwwersetzung, resp. Interpretatioun vun deem sakralen Aspekt, kruten déi keltesch Geeschter (urprénglech déi verbannten Nokomme vun den Thuata de Danann, piktesch, schottesch, walisesch a bretonesch Korrigans, Gnomen, Zwergen, Wiichtel, Leprechauns asw.) eng negativ Konnotatioun als "Dämonen", déi dem Mënsch nëmme schueden a Schlechtes wëllen. Déi Geeschter géifen d'Mënsche verzauberen, verfluchen a si géife kleng Kanner friessen. Heiansdo hunn d'Geeschter de Mënschen och e Kuckucksee ënnergejubelt, andeems se eent vun hire Bee mat engem mënschleche vertosch hunn, fir doduerch de Geeschter hiert Iwwerliewen an der Gesellschaft ze garantéieren. Do kënnt och de Begrëff "Wechselbalg" hier. E puer vun deene mythologesch-mystesche Portaler solle sinn zum Beispill zu Newgrange (Brugh na Boine) bei Dublin, am Killarney Naturpark (the breasts of Dana), zu Stonehenge (wat guer net vun druidesch-kelteschem Urspronk ass), zu Carnac a Locronan an der Bretagne a besonnesch zu Glastonbury/Wales (de mythologeschen Agank vun Avalon). Aner déisäiteg Welten hunn d'Kelten ënner d'Mier an op Insele gesat, wou entweeder d'Helden a d'Gëtter oder schéi Fraen a Männer sech zeréckgezunn hunn (Insel vun der Freed, Insel vun de Fraen asw.). Déi eenzeg vun engem griicheschen Auteur festgehale keltesch Seechen iwwer d'Welte vun de Kelten erzielt, datt ee vun hire ganz ale Gëtter - de Bran - vu sengem Bouf op sou eng Insel an eng Hiel verbannt gouf, wou hie ganz eleng weidergelieft soll hunn. Déi Insel ass der Beschreiwung no mat dem haitege Grönland identifizéiert ginn. Dat seet net vill iwwer déi déisäiteg Welt aus, mä et bestätegt, datt d'Kelten zumindest schonn eng Anung vu Land hanner dem Mier haten.
Druiden
Dat wat haut iwwer den ursprénglechen Druidentum an hir Priisterkast bekannt ass, hu mir also aus zweeter, heiansdo souguer nëmmen aus drëtter Hand. Dat Meescht hu mer vum Cäsar selwer an aus e puer griichesch Texter, déi an hiren Aussoen dem Cäsar sengen zimmlech änlech sinn.
Deene Leit hiren Opzeechnunge no hätten d'Kelten eng eise Reegel gehat, nämlech näischt a geschriwwener Form festzehalen. Dat hätt besonnesch fir d'Mythen, d'Ritualer, d'Kulter an hir Wëssenschafte gegollt. Déi reliéis Léier (déi all déi Themeberäicher a sech vereent huet) wier nëmme mëndlech vum Priister op säin Elève vermëttelt ginn. Den Cäsar schreift, datt dës Ausbildung zum Druid bis zu zwanzeg Joer dauere konnt a praktesch all Wëssenschafte vun där Zäit begraff hätt.
Wann et keng schrëftlech Opzeechnunge iwwer dat Sakraalt gëtt, heescht dat net, datt d'Kelten net hätte schreiwen a liese kënnen. Iwwer hiren Handel hu si z. B. zimmlech genee Buch gefouert. Dofir hu se d'Oghamschrëft an donieft och nach d'griichesch Sprooch benotzt. Laténgesch Opzeechnunge sinn éischter rar an d'Runeschrëft hu si mat Wëssen net applizéiert.
Bei den Druiden huet et sech ëm eng "geeschteg Elite" gehandelt, déi sech net op d'Priistertum beschränkt huet, mee eng zimmlech wäit gestreete Muecht hat. Si waren - sou d'Definitioun vum Druid - mat alle gëttleche Kënschte bekannt a vertraut, hu mat de Gëtter kommunizéiert a souzesoen als Vermëttler vum gëttleche Wonsch oder Uerder fungéiert. Deeselwechten Usaz fënnt een och am fernëstlesche Schamanimus. De Réimer an de Griiche war dës Form vu Priistertum friem, well si an hirer Relioun keng haaptamtlech Priistere kannt hunn.
Verännerung
Den Iwwergank vun der animistesch an naturverbonnener, heednescher Relioun an d'Chrëschtentum ass op d'mannst a Britannien an Irland ouni Bluttvergéisse geschitt. Déi gallesch, brittesch an iresch oder gälesch Kelten haten, wéi et schéngt, keng grouss Problemer fir de Sprong vun hirer op déi aner Relioun ze maachen, ouni doduerch op e groussen Deel vun hiren eegenen Traditioune verzichten ze mussen. Dat louch méiglecherweis dorun, datt déi réimesch Kierch sech méi am Hannergrond gehalen huet, an d'Bekéierung vun den Heeden hire keltesch ofstämmege chrëschtlesche Bëscheef iwwerlooss huet. Dobäi sollten déi lokal a regional Eegenheete repektéiert ginn. Den hl. Augustinus (354-430), Bëschof vun Hippo Regius, huet drop bestanen, dat baussenzegt Sakraalt (rituell Gebaier an helleg Plazen) an d'keltesch Dignitairen an déi jesuittesch Weltbetruechtung mat anzebezéien. Hie sot:
"Loosst eis hir Ariichtungen net zerstéieren, mä eisem Här, dem Jesus weien".
Déi eenzeg Konzessioun, déi d'Kelten hu missen akzeptéieren, war d'Personifikatioun vum Däiwel als dat Béist. Den Däiwel, oder e Synonym dofir, gouf et virdrun an der keltescher Relioun net.
Wann een haut e groussen Deel vun eise Feierdeeg, grousse Festdeeg a Joreszäite méi genee ënnersicht an och aner al Traditioune mat der Lupp kuckt, fënnt een eraus, datt Villes dovun nach op ural keltesch a germanesch Bräicher zeréckzeféieren ass, déi am Laf vun der reliéiser Verännerung a Mëtteleuropa vum Chrëschtentum assimiléiert goufen. Beispiller: Samhain > Halloween > Allerséilen/Allerhellegen - Summersonnewend a Wantersonnewend > Ouschteren a Chrëschtdag an aner besonnesch Deeg oder Joreszäiten. Duerch Kalennerännerunge stëmmen zwar déi Datume vun de Kelten net méi sou genee mat eisen iwwereneen, mä den Zesummenhank ass nach gutt z'erkennen.
Neien Druidentum
Nodeem déi chrëschtlech Relioun sech an Europa och als Kierch méi oder wéineger fest installéiert hat, gouf et ronderëm den Druidentum roueg. Tëscht dem 8. an dem 17. Jh. huet bal kee Mënsch méi dovu geschwat.
29. Oktober
Den '''29. Oktober''' ass den 302. Dag (303. am Schaltjoer) vum Joer am Gregorianesche Kalenner.
Relioun vun de Kelten
Neien Druidentum
Dofir hat awer an der Kierch der Däiwel d'Box un an d'Groussinquisitioun war op der Sich no Hexen, Ketzer an Däiwelsdénger. Am 14. Jh. koum de grousse Chisma, un deem d'kathoulesch Kierch op een Hoer zerbrach wier.
England hat sech aus der Hetz um Festland erausgehalen an huet de Loge fräie Raum gelooss, fir sech z'installéiren a weider z'entwéckelen.
Et ass haaptsächlech op de Reverend Stuckeley zeréckzeféieren, datt am 18. Joerhonnert matzen an der Reformatiounszäit déi éischt Druideloge gegrënnt gouf. De Stuckeley war schonn deemools geuecht fir seng Ausmiessungen zu Stonehenge a seng Theorien iwwer d'Entstoe vun deene monumentale Steereien. Hien huet quasi de Grondstee fir en neien Druidentum a gläichzäiteg och fir en neien Heedentum geluecht.
Interkulturell Kommunikatioun
Rich Points / Hotspots
De Sproochewëssenschaftler Hans Jürgen Heringer gebraucht d'Konzept vun de „Rich Points“ vum Michael Agar. Hie selwer benotzt de Begrëff „Hotspots“. Soubal an engem Gespréich Schwieregkeeten opdauchen, kann et sech ëm Rich Points handelen. Rich Points an enger Kultur hunn eppes Typesches, si si „räich“, well se Abléck an déi jeeweileg Kultur verschafen. E Beispill vu sou engem Rich Point ass d'Wiel vum du oder Sie am Däitschen. Typesch fir sou e Rich Point ass datt et ënnerschiddlech Meenungen an Erklärungen dozou ginn.
Den Hans Jürgen Heringer erkläert, datt e Rich Point wéi e Stolpersteen ass, et fält een driwwer. Et huet een een entdeckt, wa Verständnes - a Kommunikatiounsproblemer opdauchen, déi entstinn, well een ze wéineg iwwer déi jeeweileg kulturell Hannergrënn Bescheed weess.
Begréissen
Gëtt sproochlech a gestesch/kierperlech ausgeféiert. Am Amerikanesche gëtt op d'Begréissungsfloskel „how do you do?“ keng Äntwert, mä en Echo Feedback erwaart. Um Telefon nennt een an Däitschland ëmmer nach dacks säin Numm, an Frankräich mellt ee sech mat „oui“ an an Italie mat „pronto“. Och de kierperlechen Undeel variéiert staark. Sou ass et an Éisträich Gebrauch, sech d'Hand als Begréissung ze ginn, woubäi een am Iran enger Fra ni d'Hand gëtt. Op de Philippinnen gréisse sech d'Männer dacks mat engem Klapps op de Réck.
Perséinlech Froen
Problematesch kënnen déi verschiddenst perséinlech Froe sinn, wéi z. B. op e bestuet ass, wéi vill Kanner een huet, wéi vill e verdéngt, wéi al een ass, asw.
Jo an Nee soen
Virun allem Nee soen ass ee schwieregt Theema. Hei stellt sech d'Fro no enger direkter oder indirekter Ofleenung. An England kann z. B. d'Äusserung „Hm, that's an interesting idea“ d'Ofleenung vun dëser Iddi bedeiten. D'Geste vun der Zoustëmmung oder vun der Ofleenung variéieren och staark. Mam Kapp nee wénken kann am Bulgareschen z. B. „Jo“ heeschen.
UCI ProTour 2006
Den UCI ProTour 2006 war déi 2. Oplo vum UCI ProTour. = D'Coursse vum UCI ProTour 2006 =
= Endklassementer 2006 =
Hueschterbaach
D'Hueschterbaach ass eng kleng Baach am Kanton Réiden.
Si entsteet aus dem Zesummelaf vun zwou Quellbaachen op enger Héicht vu 430 Meter. (Héicht ATC), um Flouer Kuurbur.
Déi eng vun dëse Quellbaache kënnt aus der Bärendell an huet hir Quell op enger Héicht vu 488 Meter ronn 300 Meter westlech vun der Gëlt, an déi zweet kënnt aus dem Gröndchen an huet hir Quell op enger Héicht vu 494 Meter.
Vun do aus leeft se 1.200 Meter parallel mat der N23 bis op Hueschtert wou se dann och ënner dëser Strooss erduercht leeft. Do ktitt se Gesellschaft vu riets vun enger Bächelchen déi vum Flouer Saang kënnt.
No 1.800 Meter kënnt da vu riets d'Strengbaach dran, déi hir Quell och op Saang huet.
Vun do aus ännert se och hir Richtung an dréint no Nordoste fir dann no 2 Kilometer ënner dem CR116 erduercht ze lafen an direkt duerno mat der Folschter Baach zesummenzelafen. Vun do aus heeschen déi zwou zesummen da Roudbaach.
1995
D'Joer 1995 huet op engem Sonndeg ugefaangen.
Savonnières-devant-Bar
Savonnières-devant-Bar ass eng franséisch Gemeng an der Meuse an der Regioun Grand Est.
Canton de Saint-Denis-9
De Canton de Saint-Denis-9 ass eng fréier franséisch administrativ Andeelung am Arrondissement Saint-Denis, an dem Departement La Réunion.
Den Haaptuert ass Saint-Denis.
Departement Moselle
Den Departement Moselle (57) ass e franséischt Departement, dat nom Floss Musel (fr.: Moselle) genannt ass.
Trafic sur les dunes
Trafic sur les dunes  ass e franséische Film aus dem Joer 1950 vum Jean Gourguet mat der zu Gréiwemaacher gebuerener franséischer Schauspillerin Juliette Faber.
Departement Moselle
Geschicht
Den 18. Mee 1871 huet Däitschland e groussen Deel vum Departement annexéiert. Just dee westlechsten Deel blouf franséisch, a gouf an dat nei geschaf Departement Meurthe-et-Moselle agegliddert.
1919, nom Traité vu Versailles goungen déi loutrengesch Territoiren nees hannescht u Frankräich. Zesumme mat engem Deel vum fréieren Departement Meurthe gouf d'Moselle nees nei als Departement gegrënnt (mat den Arondissementer Boulay-Moselle, Forbach, Metz, Sarreguemines, Diddenuewen, Château-Salins a Sarrebourg), woubäi d'Ofgrenzung zur Meurthe-et-Moselle dem franséisch-däitsche Grenzvelaf vun 1871 no gemaach gouf.
Trafic sur les dunes
Ëm wat geet et am Film?
Abenteuerfilm am Milieu vu klengen a groussen Näischnotzen a Kriminellen.
Florence Nibart-Devouard
D'Florence Nibart-Devouard, gebuer den 10. September 1968 zu Versailles a Frankräich, war vun 2006 bis 2008 Presidentin vun der Wikimedia Stëftung. Si war d'Nofollgerin vum Jimmy Wales.
Si schafft ewell als fräiberufflech Beroderin.
Departement Moselle
Geschicht
Am Zweete Weltkrich gouf d'Moselle an de Gau Westmark integréiert, zesumme mam Saarland an der Pfalz. D'amerikanesch Truppen hunn der Okkupatioun en Enn gesat, wann och verschidden Uertschaften hu misse bis Mäerz 1945 waarden, bis se befreit goufen.
Geographie
D'Moselle ass Deel vun der Regioun Grand Est. Et grenzt un d'Departementer Meurthe-et-Moselle a Bas-Rhin, an un Däitschland a Lëtzebuerg.
Gréisser Stied: Saint-Avold, Creutzwald, Hayange, Hagondange.
Waasserleef: Musel, Saar, Seille.
Bevëlkerung
D'Awunner gi Mosellan(ne)s genannt.
Tranchée des baïonnettes
Tranchée des baïonnettes ass e Monument bei Douaumont am franséischen Departement Meuse, dat duerch en Arrêté vum 6. Mee 1922, mam Terrain op deem et steet, klasséiert gouf.
D'Monument soll drun erënneren, datt an der Schluecht ëm Verdun den 12. Juni 1916, franséisch Zaldote vun zwou Kompanie vum 137. Infanterieregiment duerch d'Explosioun vun enger Granat an engem Gruef lieweg begruewe goufen.
Mythos oder Tatsaach?
Zanter enger gudder Zäit gëtt et Diskussiounen tëscht den Historiker iwwer de Fong vun deem, wat den 12. Juni um Lieu-dit Ravin de la Dame geschitt ass. Déi eng huelen dat Ganzt fir boer Mënz an déi aner betruechten dat Ganzt als e moderne Mythos.
Baueregaart
E Baueregaart ass allgemeng en traditionelle, ländleche Gaart, dee sech duerch eng Villfalt vu Planzen auszeechend. Hie war fréier e rengen Notzgaart, den dem Liewensënnerhalt gedéngt huet a säi Proprietär mat Geméis, Uebst, Heelkraider a Blumme versuergt huet.
Panorama (Homonymie)
E Panorama ass:
Sylvie Hülsemann
Sylvie Hülsemann, gebuer den 8. September 1944 an der Stad Lëtzebuerg, ass eng fréier lëtzebuergesch Sportlerin, bekannt duerch hir Performancen am Waasserschi.
Sportlech Carrière
D'Sylvie Hülsemann huet schonn als Kand vu 7-8 Joer mam Waasserschi ugefaangen. Ausléiser dofir war eng Vakanz zu Locarno, wou se mat hiren Elteren Waasserschileefer konnt nokucken. Si huet am Ufank nëmmen am familiären Ëmfeld op der Musel geüübt, wéi hire Papp awer gesinn huet, datt bei hir méi dra wier, huet e méi e staarkt Motorboot kaaft fir besser Trainingsméiglechkeeten ze hunn.
1957 huet si fir d'éischt bei engem internationale Concours zu Juan-les-Pins matgemaach, ausser Konkurrenz, well et zu Lëtzebuerg deemools nach keng Federatioun gouf fir dee Sport. Déi gouf dunn awer e wéineg méi spéit gegrënnt.
1958 huet si bei der Europameeschterschaft, och zu Juan-les-Pins, matgemaach, an 1959 gouf si op der Weltmeeschterschaft zu Mailand déi Sechst am Figurelaf.
Mat 16 Joer ass si 1961 zu Long Beach a Kalifornien Weltmeeschterin am Waasserschi ginn. Zwou Woche virdru war si schonn zu Banolas a Spuenien Europameeschterin ginn. Si war déi zweet Fra, déi de Weltchampionnat gewonnen huet, an an den dräi Disziplinnen eng Medail krut, eng Goldmedail bei den Tricken, eng Sëlwermedail am Sprangen an eng Bronzemedail am Slalom. Vu Surfers Paradise huet si 1965 bei de Weltmeeschterschaften nach eng Kéier eng Sëlwermedail an der Kategorie "Tricken" mat op Lëtzebuerg geholl.
Bannent 18 Joer huet si aachtmol bei de Weltmeeschterschafte matgemaach (1959, 1961, 1963, 1965, 1967, 1971, 1975, 1977). Am ganze krut si dobäi zwou Gold-, dräi Sëlwer- an eng Bronzemedailen.
Dräimol gouf si Europameeschterin am Generalklassement, 1961, 1966 an 1968. Am ganze krut si bei Europameeschterschaften néng Gold-, sechs Sëlwer- an eelef Bronzemedailen.
1972 huet si bei der Olympiad zu Kiel matgemaach, woubäi se déi Véiert beim Tricklaf gouf. Deemools war Waasserschi bei der Olympiad nëmmen en Demonstratiounssport.
Hire leschten internationale Concours war 1979 zu Malines.
Wärend 23 Joer an der internationaler Kompetitioun huet si méi wéi 90-mol gewonnen, 60-mol koum se op déi zweet an 30-mol op déi drëtt Plaz. Tëscht 1959 an 1978 war si 18-mol lëtzebuergesch Landesmeeschterin a si hält bis haut nach all national Rekorder.
Dräimol gouf si zu Lëtzebuerg zur Sportlerin vum Joer gewielt, 1961, wéi et nach keng separat Kategorie fir Frae gouf, 1966, als éischt Fra an der neier Kategorie fir Fraen, an 1968.
1997 gouf si an d'Hall of Fame vun der internationaler Waasserschifederatioun opgeholl.
Famill
D'Sylvie Hülsemann ass d'Duechter vum Moler an Zeecheprofesser Félix Hülsemann, dee si bei hirer Sportlercarrière mat alle Mëttelen ënnerstëtzt huet. Si huet sech mam Peter Gutenstein bestuet a krut zwee Kanner.
Parallel zu hirer Sportlercarrière huet si studéiert a gouf Sportsprofesser.
Au pays des châteaux
Au pays des châteaux ass e lëtzebuergesche Kuerzfilm vum René Leclère. De Film ass a schwaarz-wäiss gedréint.
Ëm wat geet et am Film?
De Film besicht d'Schlässer zu Lëtzebuerg.
Panorama (Literatur)
De Panorama ass e Buch vum Guy Tholl an der Mariette Leuck. Et ass eng Beschreiwung vun Evenementer zu Lëtzebuerg an an Europa am 20. Joerhonnert.
Trémont-sur-Saulx
Trémont-sur-Saulx ass eng franséisch Gemeng an der Meuse an der Regioun Grand Est.
Canton de Lanslebourg-Mont-Cenis
De Canton de Lanslebourg-Mont-Cenis ass eng fréier franséisch administrativ Andeelung am Arrondissement Saint-Jean-de-Maurienne, am Departement Savoie an der Regioun Auvergne-Rhône-Alpes.
Operatioun Chicago
Am Zweete Weltkrich war d'Operatioun Chicago eng Verstäerkung vun der Operatioun Albany.
Bei där Operatioun sinn an der Nuecht vum 5. Juni 1944 Seegelfligeren a Parachutiste vun der 101. US-Loftlandedivisioun an der Géigend vu Vierville an der Normandie gelant. Déi Operatioun war en Deel vum Debarquement an der Normandie.
D'Seegelfligeren déi benotzt goufe waren d'Horsa, déi vun C-47 oder Halifax-Bommefligere gezunn goufen.
Missioun
D'101. Loftlandedivisioun sollt am Südoste vu Sainte-Mère-Église landen, Brécken an Direktioun Carentan spréngen, a Passagen iwwer d'Douve zu Pont-l'Abbé a Beuzeville-la-Bastille besetzen, fir sou de Bréckekapp ze protegéieren.
Erwin Rommel
Den Erwin Eugen Johannes Rommel, gebuer de 15. November 1891 zu Heidenheim a gestuerwen de 14. Oktober 1944 zu Herrlingen bei Ulm, war ee vun den héchst ausgezeechenten däitsche Generalfeldmarschallen an den ieweschte Kommandant vum däitschen Afrikakorps wärend dem Zweete Weltkrich. D'Britten hunn him de Spëtznumm Desert Fox ginn, wouduerch en och senge Landsleit als Wüstenfuchs bekannt ginn ass.
Canton de Capestang
De Canton de Capestang ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
Victor Abens
De Victor ("Vic") Abens, gebuer de 16. Oktober 1912 zu Veianen, a gestuerwen de 14. Januar 1993 zu Léck, war e lëtzebuergesche Politiker an Industriellen.
No der Primärschoul a kuerzem Studium am Lycée classique de Diekirch huet hie bis zum Ufank vum Zweete Weltkrich an der Etüd vum Dikrecher Affekot a Buergermeeschter Alphonse Greisch geschafft.
Resistenzler
Nodeem hien zesumme mam Tony Noesen d'Veiner Kantonal-Sektioun vum L.V.L. gegrënnt hat, gouf hien den 1. September 1942 vun den Däitsche verhaft a koum an d'Villa Pauly an duerno op Hinzert. Weider Statioune ware Prisongen zu Tréier, Köln, Berlin, Hannover a Warschau, ier hien am Januar 1943 op Posen an am Mäerz vum selwechte Joer op Lublin koum. Am Mäerz 1944 krut hie vun der Lagerleitung Lublin en Zuchticket fir op Lëtzebuerg fir sech an der Villa Pauly ze presentéieren. De Vic ass awer direkt op Dikrech an duerno op Veianen gefuer wou hie sech bis zum Enn vum Krich verstoppt huet.
Politiker
Bei de Gemengewale vum 7. Oktober 1945 gouf hien an de Veianer Gemengerot gewielt. Nom Doud vum deemolege Buergermeeschter Dr. Edouard Wolff war hie vun 1946 bis 1981 Buergermeeschter vu senger Heemechtsstad Veianen. Zäit senges Liewens huet hie sech fir seng Stiedchen agesat. Hien huet mat d ' Veiner Geschichtsfrënn gegrënnt, vun deenen hie 1973 bis 1984 President war, an och d'Veiner Schloossfrënn mat an d'Liewe geruff, vun deenen en 1978 - 1992 d'Presidence hat. Net zulescht op säin Asaz hin ass d'Veianer Buerg restauréiert ginn. Fir hien ze éiere gouf de prächtegen 30,30 × 10,20 m an 7 m héije Festsall am Schlass no him benannt.
Vum 17. Juli 1979 bis de 24. Juli 1989 war hien ee vun de 6 lëtzebuergeschen Europadeputéierten am Europäesche Parlament.
Hie war ëmmer e Verfechter vun der Veiner Sprooch a seng politesch Rieden, Sträitgespréicher an Interviewe si legendär.
Vun 1963 bis 1973 war de Vic Abens President vun der UGDA.
Verschiddenes
1997 hunn d'Veiner Geschichtsfrënn e Ginkgo zu Éiere vum Vic Abens a Pierre Bassing nieft dem Veiner Kierfecht geplanzt.
Canton de Florensac
De Canton de Florensac ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
Nicolas Martha
Den Nicolas Martha, gebuer de 7. November 1820 an der Stad Lëtzebuerg an do gestuerwen de 4. September 1898, war vun 1847 u Mathematiksprofesser am Stater Kolléisch.
Hie war och un der Grënnung vun der Spuerkeess bedeelegt a gouf 1856 hiren éischten Direkter, eng Plaz déi e bis zu sengem Doud behalen huet.
Den Nicolas Martha war zesumme mam Dicks a Michel Lentz, 1849 ee vun de Matgrënner vum éischte Stater Turnveräin, der Gym, där hire President hie war.
Vun 1863 bis 1875 war hie Member vum Stater Gemengerot, déi 5 lescht Joer dovun als Schäffen.
Hien huet verschidden Aarbechten iwwer Mathematik geschriwwen an e Rapport iwwer Gemengenaffäre vun der Stad Lëtzebuerg (1874-75).
Den Nicolas Martha war e lëtzebuergesche Fräimaurer.
Gielercher an Éierungen
Fir un hien z'erënnere gouf zu Bouneweg eng Strooss no him benannt.
Adenosintriphosphat
Adenosintriphosphat (kuerz ATP) ass en Nukleotid, also e Moleküll dat aus engem Kuelenhydrat, enger Nukleinbas an an dësem Fall 3 Phosphatgruppe besteet. Et ass de wichtegsten Energiespäicher an den Zellen. Et sinn déi 2 Phosphoanhydridbindunge (gréng ënnerluecht) déi vill Energie enthalen.
Trinidad
Den Numm Trinidad bezeechent:
Adenosintriphosphat
ATP gëtt beim Katabolismus produzéiert, haaptsächlech an der oyxdativer Phosphoryléierung a gëtt wärend dem Anabolismus verbraucht fir nei Moleküllen opzebauen awer och bei allen anere Prozesser déi Energie brauchen, z. B. beim Zesummenzéie vun de Muskelen.
Han-devant-Pierrepont
Han-devant-Pierrepont ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Canton de Béziers-4
De Canton de Béziers-4 ass eng féierfranséisch administrativ Andeelung am Arrondissement Béziers, am Hérault, an der Regioun Occitanie.
Bei der Kantonalreform vun 2014 gouf de Kanton ofgeschaaft.
Charybdis
D'Charybdis war e Mieresongeheier vun deem den Homer a senger Odyssee erzielt. Et war eng Duechter vum Poseidon a Gaia an ursprénglech zoustänneg fir Landiwwerflutungen.
Vum Zeus ass si an en Ongeheier verwandelt ginn, e Struddel deen dräimol am Dag Waasser agesuckelt huet an et mat haardem Brëllen erëm ausgespaut huet. Der Charibdys géintiwwer huet d'Skylla säin Onwiese gedriwwen. Zesummen hunn déi zwee eng Gefor fir d'Séifuerer duergestallt déi bal net z'iwwerwanne war an där souguer den Odysseus nëmme knapps entgaangen ass.
Am Altertum gouf dovun ausgaangen dat si sech an der Strooss vu Messina géifen ophalen.
Johann Nepomuk Hummel
De Johann Nepomuk Hummel, gebuer de 14. November 1778 zu Preßburg (haut Bratislava), an Ungarn, a gestuerwen de 17. Oktober 1837 zu Weimar, war en éisträichesche Komponist a Pianist.
Seng Musek mécht den Iwwergang vun der klassescher Musek zur romantescher.
Säi Papp, de Josef Hummel, war Direkter vun der Keeserlecher Militärmuseksschoul an Dirigent vun engem Danzorchester.
Nationalstrooss 22B
D'Nationalstrooss 22B oder N22B ass eng kleng lëtzebuergesch Nationalstrooss am Kanton Réiden.
Se leeft op hirer ganzer Längt um Terrain vu Réiden op der Atert an huet zu béide Säiten Uschloss un d'N22. Se mécht zu Réiden op der Atert d' Rue d'Ospern, d' Allée des Tilleuls an d' Rue de Hostert.
Se huet hiren Ufank op der N22 vis-à-vis vum Réidener Spidol. Se heescht do Rue de Hostert a geet dann ongeféier 100 Meter no Norde wou se vun der Hueschterterstrooss erofgeet an no Osten dréint. Vun hei un heescht se Allée des Tilleuls a behält deen Numm bis op d'Kräizung mat der Rue d'Ospern an der Rue de la Gendarmerie. Hei kritt se dann den Numm Rue d'Ospern an dréint no Süde fir no 80 Meter, net wäit vun der Kierch, nees op d'N22 ze kommen.
Varadero
Varadero ass eng Stad op der Nordküst vu Kuba a läit an der Provënz Matanzas.
Nationalstrooss 22B
D'Strooss ass 625 Meter laang a se ka just an enger Richtung befuer ginn.
Varadero
D'Plage vu Varadero ass mat hiren 12 km Längt, déi gréisst Plage vu Kuba.
Nationalstrooss 22B
Si huet just zwou Niewestroossen an der Allée des Tilleuls an zwar vu lénks d'Strooss mam Numm Hobsteltgen an d'Rue Tyres.
D'Lannenallée steet zanter dem 23. November 1990 op der Lëscht vun den klasséierte Monumenter.
Varadero
Varadero ass en Touristenuert a seng Hoteller, Restauranten, Baren an Discoe verdeele sech op enger Längt vun 19 km iwwer d'Hallefinsel Hicaco.
Am Joer 1887 war Varadero e klengt Duerf, vun deem haut nach just wéineg ze gesinn ass, wéi z. B. d'Kierch Elvira oder e 500 Joer ale Risekaktus op der Punta del Rincón Francés.
Getlink
Getlink, bis den 20. November 2017 Eurotunnel ass eng franko-brittesch Privatgesellschaft, déi eng ëffentlech Konzessioun vun 99 Joer huet, fir den Tunnel ënner der Manche ze bedreiwen. Si ass op de Boursë vu Paräis, London a Bréissel kotéiert.
30. Oktober
Den '''30. Oktober''' ass den 303. Dag (304. am Schaltjoer) vum Joer am Gregorianesche Kalenner.
Willeke van Ammelrooy
D'Willeke van Ammelrooy (Willy Geertje van Ammelrooy), ass eng hollännesch Schauspillerin, Dréibuchautorin a Filmregisseurin. Si ass de 5. Abrëll 1944 zu Amsterdam gebuer.
Filmcarrière
D'Willeke van Ammelrooy hat mat hirem éischte Film Mira vum Fons Rademakers, deen Holland um Festival vu Cannes vertrueden hat, groussen Erfolleg an hirem Heemechtsland. Duerno huet si awer besonnesch ënner der Regie vum Jean-Marie Pallardy eng ganz Serie bëlleg erotesch Filmercher gedréint. Spéider huet si da lues a lues erëm a méi seriöse Filmer matgespillt. An den 80er Joren huet si och Filmer fir d'Televisoun gedréint. Besonnesch fält de Kinosfilm De Lift aus dem Joer 1983 vum Dick Maas op, deen eng spannend Geschicht iwwer e Lift erzielt, dee sech selbstänneg mécht.
1994 féiert si fir d'éischt Regie am Film De vlinder tilt de kat op.
Am Joer 1995 spillt si eng Haaptroll am Film Antonia, deen den Oscar als beschten auslännesche Film krut.
Eesbech
Eesbech ass déi generell Bezeechnung fir dräi Uertschaften op der Our: Déi vereinfacht Bezeechnung Eesbech ass a béide Länner bei der Bevëlkerung ganz geleefeg.
Geschicht
Bis 1815 war Eesbech eng Gemeng déi aus deenen dräi Uertschafte bestanen huet.
Wéi nom Wiener Kongress 1815 d'Grenzen an Europa nei gezunn goufen, an 1816 e Grenzvertrag tëscht Holland a Preise gemaach gouf, gouf d'Gemeng gedeelt. Déi Lännereien um lénksen Uwänner vun der Our mat der Uertschaft Iwwereesbech goungen u Preisen, an déi riets vun der Our blouwe bei Lëtzebuerg.
D'Filmregisseurin Geneviève Mersch huet 1996 den Dokumentarfilm mam Titel Iwwer an eriwwer iwwer dës Uertschafte gedréint, dee sech ë. a. mat den Nowéie vum Zweete Weltkrich befaasst.
Bordeaux (Homonymie)
D'Wuert Bordeaux bezeechent:
Vilette
Mat Vilette kënne follgend Uertschafte gemeng sinn:
Akronym
En Akronym (griichesch ακρωνύμιο, vun άκρος, ákros - d'Spëtzt, de Bord an όνυμος, ónymos - den Numm) ass eng Ofkierzung, déi als eegent Wuert geschwat gëtt, a wou déi eenzel Buschtawen net gesonnert ausgeschwat ginn. Och steet kee Punkt tëscht de Buschtawen oder um Enn vum Wuert, wéi z. B. bei CECA, ausgeschwat "tse:ka".
Doduerch ännert sech hir Schreifweis mat der Zäit vun elauter Groussbuschtawen zu där vun normale Substantiven, wat als Ausdrock gesi gëtt, datt se sproochlech assimiléiert sinn. D'Lëtzebuerger Orthographie hält och fest, datt bei Akronymmer just den Ufanksbuschtaf groussgeschriwwe gëtt.
Bromeschbierg
De Bromeschbierg läit am Weste vun den Uertschafte Keel an Téiteng.
De Bierg, deen dem Land vill Minett bruecht huet, läit tëscht Téiteng am Süden a Keel am Norden. Seng héchst Plaz huet 382 Meter (NG-L). Op dësem Bierg steet d'National Monument vun de Biergaarbechter an d'Grott vun der Léiffrächen.
Véiergëttersteen op Schéimerech
De Véiergëttersteen op Schéimerech steet nieft dem Kierfecht op der Héicht vu Schéimerech zu Kielen.
Dëst Postament, vum deem ugeholl gëtt, datt et vun Ufank un op där Plaz stoung, staamt aus der gallo-réimescher Zäit.
Bromeschbierg
Iwwer de Bromeschbierg féiert och den Auto-Pédestre vu Keel.
Véiergëttersteen op Schéimerech
Vun de véier Relieffer sinn der nach zwéin erhalen, dat vum Herkules, dee méi spéit als Hellegen Antonius, den Einsiedler veréiert gouf, an eent, dat den Apollo kéint duerstellen. Déi zwéin aner, wou dovun auszegoen ass, datt eent dovun d'Gëttin Juno gewisen huet, goufen erausgemeesselt, wéi de Steeblock als chrëschtlechen Altor gebraucht gouf.
Dat op Schéimerech ass e Faksimile, den Original steet am Nationalmusée fir Geschicht a Konscht.
Akronym
Hei e puer Beispiller fir bekannt Akronymmer:
Festung Akershus
D'Festung Akershus zu Oslo läit op der Ostsäit vum Oslofjord op der Hallefinsel Akersnes.
Mat dem Bau vun der Festung gouf am 13. Joerhonnert ënner der Herrschaft vum Kinnek Håkon V. ugefaangen. Ënner dem Christian IV. gouf déi mëttelalterlech Buerg an e Renaissanceschlass ëmgebaut, an d'Festungsanlage vergréissert. D'Säll vum Schlass ginn haut fir Representatiounszwecker vun der norwegescher Regierung benotzt. Am Schlass ass och den norwegesche Resistenzmusée, an deem déi norwegesch Resistenz géint déi däitsch Besatzung am zweete Weltkrich dokumentéiert gëtt.
Am Schlass ass eng Krypta an där déi lescht zwou Kinnekskoppele begruewe sinn.
Koordinaten:
Schueberfouer
D'Schueberfouer, kuerz "d'Fouer", ass eng grouss Kiermes, déi Enn August bis Ufank September um Glacis um Lampertsbierg an der Stad Lëtzebuerg gefeiert gëtt.
Geschicht
Verschidden Historiker mengen, datt et schonn 1225 eng éischt Fouer zu Lëtzebuerg gouf. Historesch bewisen ass awer just, datt dem Jang de Blanne säi Papp, den Heinrich VII., 1298 der Stad Lëtzebuerg erlaabt huet, fir e Maart z'organiséieren, dee ganzer véierzeg Deeg laang gedauert huet, vun Eroffersdag un, an deen op Véi spezialiséiert war. Mä och déi Kiermes konnt sech net laang halen, wuel well aner Mäert zur selwechter Zäit ofgehale goufen, a sécher och, well de politesche Wëlle schlussendlech gefeelt huet. Sou geet d'Grënnung vun eiser Schueberfouer op de Jang de Blannen zeréck, deen den 20. Oktober 1340 en neien Ulaf geholl huet. Dem Jang seng Fouer louch méi spéit am Joer, huet just nach aacht Deeg gedauert a war haaptsächlech als Stoft- a Krommaart ausgeriicht.
Den Originaltext vum Jang sengem Dekret (Anonym o.J.):
Hiren Numm huet d'Schueberfouer wahrscheinlech vun der Plaz wou se ofgehale ginn ass. Dat war um Schuedbierg (dem haitegen Helleg-Geescht-Plateau), deen deemools nach baussent de Stadmauere war. Aus Schuedbierg ass Schuedmiss an duerno Schuebermëss ginn.
Mat der Zäit huet d'Schueberfouer als Maart ëmmer méi Erfolleg kritt, soudatt de Schuedbierg op eng Kéier ze kleng war an d'Fouer 1610 huet missen op de Lampertsbierg plënneren, nodeem datt do de Bësch ëmgehae gi war. Zanter dem 18. Joerhonnert gëtt et och Concerten op der Fouer, an 1844 gouf et dunn déi éischt Cabareten. An éischter Linn war et awer ëmmer nach e Maart: nieft Stëfter, Päerd a Schof ass och Parzeläin a Liewensmëttel verkaaft ginn. Dat huet sech no an no awer definitiv geännert, wéi uganks dem 20. Joerhonnert e klengt Riserad an eng Aachterbunn komm sinn, a Mëtt vum 20. Joerhonnert d'Attraktiounen ëmmer méi mechanesch goufen.
D'Schueberfouer haut
Haut si Knuppautoen a Spiller, wou ee gerëselt an duerch d'Luucht gejummt gëtt, e feste Bestanddeel vun der Fouer. Wat d'Iessen ugeet, gehéiere fir vill Leit gebake Fësch, Lëtzebuerger Grillwurscht, Gromperekichelcher oder en Eisekuch dobäi.
Ronn 500 Ufroe gëtt et all Joer vu Kiermesleit, fir e Stand op der Fouer opzemaachen, mä well d'Plaz feelt, gëtt just knapps d'Hallschent zougelooss. Déi, déi nach all Joer komm sinn, gi virgeholl, plus all Kéier zwee bis dräi nei Forainen. Et kommen all Joer bis zu zwou Millioune Leit op d'Fouer, a maache se domat och wirtschaftlech zu engem grousse Succès.
Traditionell geet d'Schueberfouer op mam Hämmelsmarsch, bei deem eng Museksgrupp mat Schof duerch d'Stroosse vun der Haaptstad zitt.
Wéi schonn zënter Joerhonnerten ass den Ufank am Prinzip um Virowend vu Baartelméisdag, also den 23. August.
Wann dëse "Virowend" awer op e Samschdeg, Sonndeg, Méindeg oder Dënschdeg fält, da geet d'Fouer dee Freideg virdrun un. Wann de "Virowend" op e Mëttwoch, Donneschdeg oder Freideg fält, da fänkt d'Fouer op deem Dag un. D'Fouer dauert 20 Deeg. Fréier war et zwou Woche plus déi Deeg bis méindes duerno.
Zanter 2008 gehéiert d'Schueberfouer mat hirem Hämmelsmarsch zum nationalen Inventar vum immaterielle Kulturierwen zu Lëtzebuerg.
Editioun 2018
Fir d'Editioun 2018 vun der Fouer stinn um Glacis an an de Stroosse ronderëm am Ganze 4,44 Ha zur Verfügung. Dat sinn 10 Ar manner wéi 2017 a 17 Ar manner wéi nach 2016. Doduerch, datt den Tram laanscht d'Fouer gebaut gouf, huet d'Plaz misse reamenagéiert ginn an et ass e bësse Fläch verluer gaangen.
Déi 180 Geschäfter op der Fouer setze sech zesummen aus:
Dobäi kommen nach 70 Kreemercherssbutteker an der Allée Scheffer.
Vun all de Forainen déi hiert Geschäfter op der Fouer hunn, sinn 33% Lëtzebuerger, 35% Fransousen, 16% Belsch, 14% Däitscher an 2% Hollänner.
Editiounen 2020 an 2021 ausgefall
Nom Ausbroch vun der Otemweeërkrankheet COVID-19 an der weltwäiter COVID-19-Pandemie konnt d'Schueberfouer 2020 net ofgehale ginn. Och dat Joer duerno gouf et keng traditionell Fouer, just eng kleng Versioun dovun, ënnert dem Numm „Fun um Glacis“.
La chanson de l'eau
La chanson de l'eau oder Au fil de l'eau ass e lëtzebuergesche Kuerzfilm vum René Leclère aus dem Joer 1940. De Film ass a Schwaarz-Wäiss gedréint.
Ëm wat geet et am Film?
De Film weist d'Lëtzebuerger Landschafte beim Waasser: d'Sauer, d'Klierf, d'Wolz an d'Musel. E weist och Zeene vun de Wäilies an der Ëmgéigend vu Gréiwemaacher a Fräizäit- a Sportaktivitéiten am oder laanscht d'Waasser.
Produktioun
Mat de Produktioun gouf schonn am Oktober 1938 ugefaangen. En Deel vum Film gouf wärend der Ouschter-Paddelfahrt vum Kayak Club Lëtzebuerg op der Uewersauer gedréint. Den Evy Friedrich war och un der Produktioun bedeelegt an huet d'Filmplazen erausgesicht. Gefilmt huet de Marcel Grignon.
Ufanks huet de Film Au fil de l'eau geheescht, mee well et schonn e franséische Film mat deem Titel gouf gouf e spéider a La chanson de l'eau ëmbenannt.
De Film war fir déi éischt Editioun vum Filmfestival vu Cannes 1939 ugemellt. De Festival gouf awer schlussendlech ofgesot, well Groussbritannien a Frankräich den 3. September 1939 Nazidäitschland de Krich erkläert hunn. 2019 gouf zu Orléans e "Remake" vun der ofgesoter éischter Editioun vun de Filmfestspiller vu Cannes vun 1939 organiséiert. Och dem René Leclère seng zwee Filmer La chanson de l'eau a Circulez goufen do gewisen a vum Paul Lesch, dem Direkter vum CNA presentéiert.
D'Première vum Film war am November 1939 zu Paräis. Wéinst dem Krich konnt de Film net éischter op Lëtzebuerg transportéiert ginn, an dowéinst war d'Lëtzebuerger Première eréischt den 8. Mäerz 1940 am Ciné Marivaux an der Stad Lëtzebuerg. Während der éischter Woch ass La chanson de l'eau zesumme mam Hollywood-Film Stanley and Livingstone gelaf.
De Film gouf 1947 wärend enger Pressekonferenz vun der Lëtzebuerger Regierung an der Schwäiz gewisen.
Wat sot d'Press?
Obermosel-Zeitung: "Sagen wir es vorweg, unser Landsmann René Leclerc hat mit diesem Filmstreifen unstreitbar sein bestes Luxemburger Werk geschaffen. [...] Technnisch wurde der Film äußerst sauber gestaltet, die begleitenden Erläuterungen lassen keinen Wunsch offen, die Musik ist dem Ganzen glänzend angepaßt und geschmackvoll, das Bild ist sauber und die ganze Montage ist ausgezeichnet. [...] Es mögen Herrn Leclere verschiedene kleine unausbleibliche Fehler unterlaufen sein, so z. B. verschiedene Aufnahmen von der Alzette mit der romantischen Umgebung des Petrusstales in seinem Film wegzulassen. [...] Hauptsache ist und bleibt doch, daß der Film als vollkommen gelungen angesehen werden darf und den Zweck, für den er geschaffen wurde, bestimmt in jeder Hinsicht erfüllen wird."
Luxembourg: journal du matin: "Il s'agit de la meilleure bande réalisée jusqu'ici sur le Grand-Duché et sa valeur au point de vue de la propagande tant chez nous qu'à l'étranger est indéniable. Le film contient de belles vues, pour la plupart inédites, et traite dans un raccourci magistral des multiples aspects de l'eau dans le paysage luxembourgeois. Remarquons qu'il a été tourné avec le concours bénévole du Kayak-Club et qu'il est pourvu d'un fond sonore et musical plus qu'intéressant."
Escher Tageblatt: "Leclère's filmisches Arbeiten ist [...] gelöster und lockerer, freier geworden; auch ist sein Tempo gestiegen. Der Lyrismus seiner künstlerischen Auffassung von Landschaft, Monument, Lebewesen, Himmel, Wolke und Blüte, [...], diese bild-lyrische Schönheit vermittelt sich nunmehr ohne die geringste Hemmung dem Zuschauer, und sie wird gefördert durch eine musikalische Untermalung, die wir als sehr glücklich bezeichnen: nicht nur an sich künstlerisch wertvoll, sondern auch durchaus einheitlich mit dem Leben der Bilder zusammenklingend. [...] [D]ies neue wohlgelungene Filmwerk von René Leclère wird den ungeteilten Beifall des verwöhntesten Großstadtpublikums finden."
Viviers-sur-Chiers
Viviers-sur-Chiers ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Bodil-Präis
De Bodil-Präis ass den eelsten dänesche Filmpräis, deen zanter 1948 all Joer zu Kopenhagen iwwerreecht gëtt.
De Bodil-Präis gëtt vum Verband vun de Filmkritker verginn a riicht sech virun allem un dänesch Produktiounen.
De Präis gouf agefouert fir der dänescher Filmindustrie nom Zweete Weltkrich op d'Been ze hëllefen. Den Numm vum Präis, dee fir d'éischt den 29. Abrëll 1948 am Kopenhagener Nobelrestaurant Ambassadeur ausgedeelt gouf, kënnt vun der dänescher Schauspillerin Bodil Kjer (1917-2003), déi am Joer 1997 fir hiert Liewenswierk e Bodil-Präis krut.
Kategorien
Nieft de siwen Haaptkategorië gëtt et dräi speziell Präisser:
Brucherbierg
De Brucherbierg läit nërdlech vun Aedelen an der Gemeng Keel. Et ass e Bierg mat enger maximaler Héicht vun 399 Meter (NG-L) an trennt Keel vu Schëffleng.
De Brucherbierg huet zur Zäit vun de Minièrë seng gréisst Exploitatioun erfuer. De Bierg ass mat der Weimeschkëppchen direkt niewendrun déi lescht héich Kopp nordwestlech vum Keeldall.
Aeterni regis
D'peepstlech Bull Aeterni regis, déi den 21. Juni 1481 vum Poopst Sixtus IV. erausgi gouf, huet de Contenu vum Traité vun Alcáçovas bestätegt, an domat de kastillesche Besëtz vun de Kanareschen Inselen. All weider Uschafungen an Afrika an ëstlech dovu sollte Portugal zoufalen.
Frantz Clement (Journalist)
De Frantz Clement, eigentlech François Clement oder och Franz Clément gebuer den 3. November 1882 zu Munneref, gestuerwen den 2. Juni 1942 am KZ Dachau, war e lëtzebuergesche Journalist a Schrëftsteller.
Säi Liewen
De Frantz Clement gouf den 3. November 1882 als Jong vun engem Metzler zu Munneref gebuer.
Vun 1898 bis 1901 war hien an der Normalschoul, an duerno vun 1901 bis 1904 Schoulmeeschter zu Rued bei Ell a vun 1904 bis 1905 zu Kauneref.
Mat enger Bourse déi hien 1905 vun der Regierung Eyschen krut, huet hien ee Joer laang op der Universitéit zu Leipzig Philosophie, Psychologie a Germanistik studéiert.
1907 huet hien zesumme mam Eugène Forman a mam Marcel Noppeney déi lëtzebuergesch Literaturzäitschrëft Floréal gegrënnt.
Ausserdeem huet hie sech fir d'Volleksbildungsveräiner agesat, wou hien och e reegelméissege Referent war, an huet och fir d'"demokratesch Veräiner" Virträg gehalen. Hien huet sech 1902-1903 an enger Artikelserie fir eng kënschtleresch Erzéiung vun de Jugendlechen an tëscht 1910 an 1912 staark fir eng Schoulreform engagéiert, déi am Schoulgesetz vun 1912 konkreetiséiert gouf, an déi him eng Exkommunizéierung duerch de Bëschof Jean Joseph Koppes abruecht huet.
1913 gouf hien haaptberuffleche Chefredakter beim nei gegrënnten Escher Tageblatt.
Schammicht
D'Schammicht ass eng kleng lëtzebuergesch Baach am Kanton Réiden.
Frantz Clement (Journalist)
Säi Liewen
Den 13. August 1914, am Ufank vum Éischte Weltkrich, gouf hie wéinst sengen Däitschland-kriteschen Zeitungsartikelen zesumme mam Tageblatt-Direkter Paul Schroell verhaft. Déi zwéi koume fir fënnef Wochen an de Prisong op Koblenz. De Frantz Clement huet seng batter Erliefnesser vun do am Buch Zelle 86 K.P.U., dat 1920 erauskomm ass, verschafft.
Schammicht
Si entsteet aus dem Zesummelaf vun zwou Baache südlech vu Schandel um Flouer Burwisen op enger Héicht vun 291 Meter. Se leeft vun do aus duerch e schmuelen Dall no Südwesten op Iewerleng zou, fir do nodeem se ënner der N22 erduercht ass, op enger Héicht vun 247 Meter vu lénks an d'Atert ze lafen.
Frantz Clement (Journalist)
Säi Liewen
Hien huet duerno säi Beruff als Schoulmeeschter (missen) opginn an huet zanterhier vu sengem Schreiwe gelieft.
Schammicht
D'Schammicht ass ronn 1.900 Meter laang.
Frantz Clement (Journalist)
Säi Liewen
Nom Éischte Weltkrich huet hien nees, bis 1924, d'Chefredaktioun vum Tageblatt iwwerholl. Hie stoung och dem Kolpecher Krees no an huet sech dofir agesat, datt Däitschland a Frankräich sech nees sollte verdroen. 1923 war hie Matgrënner vu Les cahiers luxembourgeois. Fir eng franséisch Literaturgeschicht ze schreiwen, ass hien op Magny-les-Hameaux an d'Géigend vu Paräis wunne gaangen, a war an där Zäit och ë. a. Korrespondent vun der däitscher lénksrepublikanescher Zäitschrëft Das Tage-Buch an huet als Conseiller fir den Ullstein-Verlag geschafft. Nodeem 1933 den Hitler an Däitschland un d'Muecht komm war an d'Medie "gläichgeschalt" gi waren, huet hien déi Opträg verluer, an en huet missen op Lëtzebuerg hannescht kommen.
Do huet hie fir d'Escher Tageblatt, d'Luxemburger Zeitung, d'Tribüne (déi en en halleft Joer erausginn huet) an Die neue Zeit (1936-1940) geschafft. Tëscht 1935 an 1940, huet hien ënner dem Pseudonym Erasmus, Glossen am Tageblatt publizéiert. Hien huet engagéiert géint d'Nazien an d'Verbreedung vum Faschismus an Europa, mä och géint de stalinisteschen Terror geschriwwen, a sech géint dat sougenannt Maulkuerfgesetz engagéiert.
Nom Däitsche Iwwerfall op Lëtzebuerg, am Mee 1940, stoung de Frantz Clément ganz uewen op der Lëscht vun deenen, déi d'Preise gesicht hunn. Hie konnt sech ufanks verstoppen, gouf awer de 25. Juli 1941 gefaange geholl an an d'KZ Dachau bruecht.
Do ass en e knappst Joer drop, den 2. Juni 1942, higeriicht ginn.
De Frantz Clement war de Koseng vum Hubert Clement.
Nationalstrooss 23
D'Nationalstrooss N23 ass eng lëtzebuergesch Nationalstrooss am Kanton Réiden.